再入广州舍于南村新居
我行蚁旋磨，君居鸠移巢。萍流大海中，浩浩还相遭。初寻门巷殊，渐入花树交。空斋识旧榻，细雨清尘寮。几间纷毫素，屋后堆芳醪。云知子当来，以此为久要。我已决归计，春风感柔条。愧君惓惓意，且复同寂寥。同声二三子，过语不俟招。愿挥鲁阳戈，回夜长为朝。
主题：田园
情感：失意、想家